เราเป็นพวกชอบทานของหวานค่ะ พวกขนมทั้งหลายนี่แหละของโปรดเลย วันนี้เลยแวะมาเขียนรีวิวร้านโดนัทซึ่งเป็นขนมที่ชอบพอสมควรกันดีกว่าค่ะ เมื่อสองเดือนที่แล้วเราไปเดินแรดเอ๊ยเดินเล่นแถวสยามมา ตอนจะกลับเลยขอแว่บไปหาอะไรซื้อกลับไปกินเล่นที่บ้านหน่อย เดินไปเดินมาก็ตัดสินใจว่าซื้อโดนัทร้านนี้ไปลองดีกว่า ว่าแล้วก็ไปเดินดูที่ร้านค่ะว่ามีรสไหนบ้าง(คือไม่เคยกินโดนัทของคริสปี้ครีมมาก่อนเลยค่ะ) 

พอดีตอนนั้นมีคนต่อแถวซื้ออยู่ประมาณ 2-3  คนด้วยแหละ ในระหว่างที่ยืนดูอยู่นั้นก้สังเกตุเห็นว่าพนักงานยืมมองหน้าเราอยู่ค่ะ ทำหน้าเหมือนไม่ค่อยพอใจด้วย ไม่รู้เหมือนกันว่าทำไม เราดูอยู่สักพักถึงคิวเราสั่ง เราก็เดินไปสั่งมาประมาณ 3-4 ชิ้นค่ะ ในระหว่างรอเงินทอนอยู่ เราก้ได้ยินพนักงานที่ยืนจ้องหน้าเราเมื่อครู่บ่นๆทำนองว่าซื้อแค่นี้ยืนเลือกตั้งนาน คือไม่แน่ใจว่าหมายถึงเราหรือลูกค้าคนอื่นนะ แต่คิดว่าไม่ค่อยสมควรมั้งคะ จะซื้อกี่ชิ้น จะยืนเลือกนานแค่ไหนก็เป็นสิทธิ์ของลูกค้านี่นา เอาเงินมาให้แล้วไม่อยากได้ซะงั้นอะ =O= แต่เราก็ไม่ได้พูดอะไรไปหรอกนะ จ่ายเงิน รับของเสร็จเดินออกจากร้านเลยค่ะ ในใจคิดว่าพนักงานบริการแย่แบบนี้ เดี๋ยวลูกค้าก็หนีหมดพอดี

เปลี่ยนอารมณ์ มาพูดถึงรสชาติโดนัทสักหน่อยดีกว่าค่ะ เราว่าโดนัทร้านนี้ก็อร่อยดีนะ แต่ทานเยอะไม่ไหวอะ มันหวานเลี่ยนเกินไป เนื้อโดนัทนุ่มดีค่ะ ^^ แต่ถ้าให้เทียบกันแล้ว เราชอบโดนัทที่ร้านแด๊ดดี้ดัทมากกว่านะคะ 